Næste klage, d. 16. juni 2016

Efter min flytning til min nye adresse, som jeg selvfølgelig fik meldt til kommunen i meget god tid, kan jeg hermed bekræfte, at jeg nu ikke har modtaget to regninger, først for min husleje, som jeg heldigvis selv fik ordnet, inden der kom konsekvenser, men dog ikke min bredbåndsregning, som jeg fik et rykkergebyr på 700kr for, og jeg derfor skulle bruge over en time på at få løst. Oven i hatten blev jeg kontaktet af en nabo i naboblokken, som havde modtaget mit brev. Han bor i nummer 3, jeg bor i nummer 5 og vores navne er helt forskellige. Kan I overhovedet læse? Og sidst men ikke mindst har I gudhjælpende også smidt en af mine pakker væk, som jeg skulle have modtaget for en uge siden. Hvor er kvaliteten blevet af? På bare halvanden måned har I klokket i skidtet 3 gange. Jeg er ved at være godt frustreret over at have så mange problemer med jer, og jeg håber inderligt, at I enten får løst jeres mange problemer, eller at I simpelhen mister retten til postuddeling, nu hvor I tilsyneladende ikke kan opretholde den vigtige service, I har ansvar for.

-----------------------------------
Efter flere mislykkedes forsøg med deres skriftlige klagesystem, som ikke har virket siden, jeg sidst prøvede i slut-november, er jeg derfor nødt til at slette og oprette anmeldelsen igen med nye informationer i håb om at få fat i kundeservice herigennem. Få det nu fikset, PostDanmark!

-----------------------------------
Opdateret 28. december 2015

Gid man kunne give minus-stjerner, for nu har i gudhjælpende gjort det igen!

Ny case:
Midt i december modtog jeg et brev, igen med en helt anden modtager og adresse. Det kan simpelthen ikke være rigtigt, at I bliver ved med at udlevere post og pakker til de forkerte personer! Jeg forventer STÆRKT denne gang, at jeg bliver kontaktet inden d. 14. januar af det lokale postkontor med henblik på en aftale om afhentning.

-----------------------------------
Offentliggjort 6. december 2015

Tidligere case:
D. 24. oktober modtog jeg en pakke med en returlabel på, hvilket jeg undrede mig lidt over at have modtaget, da jeg ikke for nyligt havde sendt en pakke. Efter en hurtig undersøgelse finder jeg ud af, at afsenderen af pakken slet ikke er mig, men en helt anden person med en helt anden adresse. Det undrede mig markant, at så en dum fejl kan ske, og jeg kontaktede derfor kundeservice, som bad mig om at returnere pakken til nærmeste postkontor eller hvis eget ønske var der, aflevere den til afsenderen, som bor tættere på end posthuset. Dette nægtede jeg, da dette strider imod Postlovens § 28 - jeg må ikke uden en tilladelse udøve postbefordring. Yderligere kan jeg heller ikke se, hvorfor jeg skal bruge tid på at returnere en pakke, som selvforskyldt af Postdanmark er returneret til en forkert adresse.

Derfor skrev jeg til kundeservice for at få aftalt en tid vedr. afhentning af pakken, hvilket jeg skriftligt blev lovet at blev bragt iorden via kontakt fra det lokale postkontor. Dette skete aldrig. D. 17. november skrev jeg derfor tilbage og klagede over manglende overholdt aftale og har endnu ikke fået svar. Jeg er ærligt talt skuffet ud over sædvanen over så ringe en kundeservice og opfordring til at jeg, som tredjepart, skal sætte tid af til at udføre deres arbejde og samtidigt bryde loven, og jeg forventer snart, at nogen fra kundeservice/ledelsen snart tager sig sammen og får det her bragt iorden!
Desuden vil jeg gerne, på vegne af den stakkels afsender, gøre opmærksom på, at jeg ikke har haft fuldmagt til at modtage pakken, og at Postdanmark heraf sådan set har brudt Postlovens § 7, da de har leveret pakken til en uden fuldmagt til at modtage denne.

Så nu sidder jeg inde med en pakke, der ikke tilhører mig, og ingen hjælp gives fra Postdanmark, og afsender undrer sig nok over, hvor sin forsendelse blev af. Absolut pinligt, Postdanmark!

Opdatering:
Efter denne anmeldelse blev jeg hurtigt ringet op af det lokale postkontor, hvorefter en afhentning blev aftalt og bragt iorden.

Herunder det svar, jeg fik af PostDanmark for den første sag:

Besvarelse fra Postdanmark
Offentliggjort 7. december 2015
Hej Anders

Hvis du noterer og sender pakkenummeret på pakken, dit fulde navn samt den e-mail du har brugt til at henvende dig til vores kundeservice til (kontakt-email undladt), så undersøger jeg straks sagen.

Med venlig hilsen

Avin fra Post Danmark Kundeservice